Treningning borishi - Biz jamoamiz!

|
Biz jamoamiz!
|
bet | 2/4 | Sana | 20.05.2024 | Hajmi | 101 Kb. | | #245385 |
Bog'liq “Biz - jamoamiz!” trening mashg‘ulotiTreningning borishi:
Psixolog: Salom hamkasblar! Bugun biz jamoani jipslashtirish mazmunidagi trening mashg‘ulotini o‘tkazamiz. Mashg‘ulotimizdan maqsad jamoamizni birlashtirishdir. Hamjihatlik - bu jamoaning aniq maqsad va vazifalarga erishish uchun bir butun bo‘lish imkoniyatidir. Chunki hamkasbingiz sizni tushunib, qo‘llab-quvvatlab tursa, muammolarni eshitsa va birgalikda yechim topishga yordam berishi muvaffaqiyatni qo‘lga kiritish imkoniyatini oshiradi. Bugun mashg‘ulotimizda biz jamoamiz haqida, bir-birimiz bilan munosabatlarimiz haqida gaplashamiz. Iltimos, ayting-chi, do‘stlik, ishonch, o‘zaro yordam kabi so‘zlar siz uchun nimani anglatadi?
Munozara
1-Mashq: “Siz va men o‘xshashmiz ...”
Ishtirokchilar ikki guruhga bo‘linadi. Bir guruh ichki doirani, ikkinchisi tashqi doirani tashkil qiladi. Hamma bir-biriga qarama-qarshi turadi. Tashqi doiraning har bir a’zosi o‘z sherigiga: "Siz va men bir xilmiz ..." deydi, shundan so‘ng ichki davradagilar: "Sen va men boshqachamiz ..." deb javob berishadi, so‘ngra yangi sherik tomon qadam tashlashadi. Har bir inson birinchi sherigiga yetguncha mashq takrorlanadi.
Munozara: - bir-biringizga qanday o‘xshashsiz va qanday farq qilasiz?
Mashq - Suhbat: Ideal jamoa modeli.
Materiallar: Vatman qog‘ozi, flomaster.
Vaqt: 15 daq
- Hammangiz bir jamoada ishlaysiz.
Siz bir-biringizni tushunasizmi, do‘stingizga yordam berishga harakat qilyapsizmi? Nima uchun ishga borish kerak (xodimlarga savollar)? Birinchidan, maosh olish, ikkinchidan, muloqot qilish. Bu asosiy sabablar. Shunday bo‘lishi mumkinki, jamoadagi munosabatlar yaxshi bo‘lmaganligi sababli siz ishga borishni xohlamaysiz. Keling, hamma o‘zini yaxshi his qilishi uchun jamoa qanday fazilatlarga ega bo‘lishi kerakligi haqida gapiraylik. Jamoada sog‘lom muhit hukm surishi uchun uning a’zolari orasidagi shaxslararo munosabatlar qanday bo‘lishi kerak. Shu xususida fikr almashamiz. Vatman qog‘oziga 16 qismga bo‘lingan doira chiziladi. Psixolog har bir radiusni tashqarisiga muvaffaqiyatli hamkorlik qilish, jamoada o‘zaro munosabatlar uchun zarur bo‘lgan fazilatlarni yozib chiqadi, xodimlarning ma’lum bir sifat haqidagi fikrlarini izohlaydi va aniqlaydi. Bularga quyidagilar kiradi: tenglik, mehribonlik, o‘zaro yordam, xushmuomalalik, do‘stlik, tinglash qobiliyati, qabul qilish, empatiya, altruizm, hurmat, xayrixohlik, hazil, so‘z erkinligi, xushmuomalalik, birdamlik va boshqalar. Aylananing har bir qismi (radiusini)ga yozilgan sifatlarni 10 ball deb belgilanadi, ya’ni har bir xususiyat baholanadigan shkala. So‘ngra psixolog yuqorida qayd etilgan sifatlarni aytadi va ishtirokchilar jamoada bu sifat necha ballga baholanishini aytadilar. Shu tariqa nuqtalar birlashtiriladi va o‘rgimchak to‘ri hosil bo‘ladi. O‘rgimchak to‘ri markazga yaqin bo‘lsa bu jamoada hamjihatlik kam, aylananing chetida o‘rgimchak to‘ri hosil bo‘lgan bo‘lsa jamoa a’zolarida shaxslararo munosabatlar yaxshi shakllanganligidan dalolat beradi.
Keyingi vazifa jamoada muhitni qanday yaxshilash mumkinligi, jamoada qanday fazilatlarni rivojlantirish kerakligi; har bir jamoa a’zosi muhitni yaxshilashga qanday hissa qo‘shishi mumkinligini muhokama qilishga asoslanadi
Boshlovchi har kim o‘z kamchiliklari ustida ishlashi va “Biz o‘zimizni o‘zgartirmay turib, jamoamizni o‘zgartira olmaymiz." degan xulosa bilan mashqqa yakun yasaydi.
|
| |